Jonas Stein

Jonas Stein (født Jonas Stein Eilertsen;Stein skiftet navn fra Jonas Stein Eilertsen til Jonas Stein i desember 2012:  1984) er en norsk samfunnsforsker som siden oktober 2025 er viserektor for formidling ved UiT Norges arktiske universitet. Han har tidligere vært førsteamanuensis i statsvitenskap ved UiT Norges arktiske universitet. Han disputerte for doktorgraden høsten 2019 med avhandlingen What Happened in Northern Norway - A comparative and quantitative analysis of political and demographic development in Northern Norway from 1950 to 2015. Han ble tatt opp som medlem i Akademiet for yngre forskere for perioden 2019–2023 hvor han var leder i årene 2021-2022. Han har publisert en artikler i internasjonale tidsskrifter, med spesielt fokus på regional- og lokalpolitikk.

Han er tidligere Venstre-politiker og var medlem av Tromsø kommunestyre fra 2007 til 2018. Han ble byråd for næring, kultur og idrett da kommunen innført lokal parlamentarisme etter valget høsten 2011 og var det fram til høsten 2015. 18. februar 2015 overtok han vervet som byråd for finans.«Tromsøs nye byråd», i Nordlys 19. februar 2015. Stein var 1. nestleder i Unge Venstre 2007–2009, konstituert generalsekretær i Unge Venstre fra oktober 2008 og ut året, samt Venstres førstekandidat ved kommunestyrevalget i Tromsø i 2011.

Stein er vokst opp i Tromsø, der han begynte på allmennlinja på Kongsbakken videregående skole. Etter å ha fullført det første året, flyttet han til Frankrike, hvor han fullførte videregående skole i 2004. Han har bachelorgrad i europastudier fra King's College London fra 2005 og mastergrad i statsvitenskap fra Universitetet i Tromsø fra 2010. Stein var lektor i politikk, historie og fransk ved Kongsbakken videregående skole før han ble byråd.

 Referanser 

 Eksterne lenker 


  Jonas Stein, ansattside hos UiT

Kategori:Lokalpolitikere i Tromsø
Kategori:Venstre-politikere i Troms
Kategori:Byråder i Tromsø
Kategori:Personer fra Tromsø kommune